‘હા શરત… તું નહીં માને મધુ પણ હું તો એની ખૂબીઓથી ઈમ્પ્રેસ થયા પછી ખરેખર એનામાં શું ખામી છે તે શોધતી રહી. ત્યારે મને લાગ્યું કે એ ભલે દેખાતો હોય મોડર્ન પણ એના વિચાર થોડા જુનવાણી છે. જો હું એને હા પાડું તો એની એક માત્ર શરત એ છે કે મારે આ ગ્લેમર ઇન્ડસ્ટ્રી છોડી દેવાની રહેશે. પોતાની પત્ની આ ઇન્ડસ્ટ્રી સાથે સંકળાયેલી હોય એ એને મંજૂર નથી….’ પ્રિયા હજી બોલવાનું પૂરું નહોતી કરી શકી ને માધવીનું મગજ વિફર્યું : વોટ નોનસેન્સ, ખરો મેલ શોવેનિસ્ટ, આ શબ્દ સાથે બોલતો પિગ શબ્દ એ જાણી જોઇને ગળી ગઈ : હવે આ જાણ્યા પછી પણ જયારે પ્રિયાએ એની સાથે લગ્ન કરવાનું નક્કી કરી જ નાખ્યું છે પછી તો…..